b'\n_START_ARTICLE_\nAlgirdas Gricius (1937)\n_START_SECTION_\nBiografija\n_START_PARAGRAPH_\n1945\xe2\x80\x931947\xc2\xa0m. mok\xc4\x97si Priekul\xc4\x97s rajono Liaun\xc5\xb3 pradin\xc4\x97je mokykloje, 1947\xe2\x80\x931954\xc2\xa0m. Klaip\xc4\x97dos rajono Priekul\xc4\x97s vidurin\xc4\x97je mokykloje. 1955\xe2\x80\x931960\xc2\xa0m. studijavo \xc5\xa0iauli\xc5\xb3 pedagoginiame institute, \xc4\xafgijo fizikos ir gamybos pagrind\xc5\xb3 d\xc4\x97stytojo specialyb\xc4\x99._NEWLINE_1960\xe2\x80\x931962\xc2\xa0m. Vilniaus elektros skaitikli\xc5\xb3 gamyklos, 1962\xe2\x80\x931963\xc2\xa0m. Vilniaus nam\xc5\xb3 statybos kombinato in\xc5\xbeinierius. 1963\xe2\x80\x931976\xc2\xa0m. elektronikos mokslini\xc5\xb3 tyrim\xc5\xb3 instituto \xe2\x80\x9eVenta\xe2\x80\x9c vedantysis konstruktorius, vyresnysis in\xc5\xbeinierius, skyriaus vir\xc5\xa1ininkas. 1972\xc2\xa0m. technikos moksl\xc5\xb3 kandidatas. _NEWLINE_1976\xe2\x80\x931990\xc2\xa0m. LSSR MA Puslaidininki\xc5\xb3 fizikos instituto vyresnysis mokslinis bendradarbis, sektoriaus vadovas. 1990\xe2\x80\x931992\xc2\xa0m. Vilniaus universiteto Politologijos katedros, nuo 1992\xc2\xa0m. VU Tarptautini\xc5\xb3 santyki\xc5\xb3 ir politikos moksl\xc5\xb3 instituto docentas. Daugiau kaip 60 mokslini\xc5\xb3 publikacij\xc5\xb3, 6 i\xc5\xa1radim\xc5\xb3 autorius arba bendraautoris._NEWLINE_Lietuvos politolog\xc5\xb3 asociacijos tarybos narys, 1998\xe2\x80\x931999\xc2\xa0m. asociacijos prezidentas. Algirdo Brazausko fondo steig\xc4\x97jas._NEWLINE_\xc5\xbdmona Julijona J\xc5\xabrat\xc4\x97.\n_START_SECTION_\nPolitin\xc4\x97 veikla\n_START_PARAGRAPH_\n1992\xe2\x80\x931996\xc2\xa0m. ir 2000\xe2\x80\x932004 m. LR Seimo narys. 1993\xe2\x80\x931996\xc2\xa0m. U\xc5\xbesienio reikal\xc5\xb3 komiteto pirmininko pavaduotojas. 1996\xe2\x80\x931998\xc2\xa0m. prezidento Algirdo Brazausko patar\xc4\x97jas u\xc5\xbesienio politikos klausimais. Nuo 1998\xc2\xa0m. Europos integracijos studij\xc5\xb3 centro prie\xc5\xbei\xc5\xabros tarybos pirmininkas. 1998\xe2\x80\x932000\xc2\xa0m. U\xc5\xbesienio reikal\xc5\xb3 ministerijos patar\xc4\x97jas Europos bendradarbiavimo klausimais. 2000\xe2\x80\x932011\xc2\xa0m. Vilniaus miesto savivaldyb\xc4\x97s tarybos narys._NEWLINE_1965\xe2\x80\x931989\xc2\xa0m. SSKP narys. 1990\xe2\x80\x931996\xc2\xa0m. Lietuvos demokratin\xc4\x97s darbo partijos narys, LDDP prezidiumo narys. Nuo 1998\xc2\xa0m. Lietuvos liberal\xc5\xb3 s\xc4\x85jungos narys. 1999\xe2\x80\x932001\xc2\xa0m. s\xc4\x85jungos valdybos narys, LLS Kra\xc5\xa1to apsaugos ir nacionalinio saugumo komiteto pirmininkas. 2003\xc2\xa0m. susijungus Liberal\xc5\xb3 s\xc4\x85jungai, Centro s\xc4\x85jungai ir Moderni\xc5\xb3j\xc5\xb3 krik\xc5\xa1\xc4\x8dioni\xc5\xb3 demokrat\xc5\xb3 partijai\xc2\xa0\xe2\x80\x93 Liberal\xc5\xb3 ir centro s\xc4\x85jungos (LiCS) ir jos valdybos narys, LiCS Europos integracijos ir u\xc5\xbesienio reikal\xc5\xb3 komiteto pirmininkas, Naujamies\xc4\x8dio poskyrio pirmininkas. 2006\xc2\xa0m. Lietuvos liberal\xc5\xb3 s\xc4\x85j\xc5\xabd\xc5\xbeio steig\xc4\x97jas.\n_START_SECTION_\nPasiekimai sporte\n_START_PARAGRAPH_\n1961\xc2\xa0m. Lietuvos rankinio \xc4\x8dempionas, 1962\xe2\x80\x931966\xc2\xa0m. Lietuvos rankinio \xc4\x8dempionato prizininkas.'